**Տատյանա Ժուկ** (ռուս.՝ Татьяна Алексеевна Жук, հունվարի 1, 1946(1946-01-01), Լենինգրադ, ՌԽՖՍՀ, ԽՍՀՄ - մարտի 21, 2011(2011-03-21), Օրեխովո-Զուևո, Մոսկվայի մարզ, Ռուսաստան), խորհրդային գեղասահորդուհի, հանդես է եկել զուգասահքում։ Ալեքսանդր Գորելիկի հետ 1968 թվականի Օլիմպիական խաղերի արծաթե մրցանակակիրներ են։ ԽՍՀՄ սպորտի վաստակավոր վարպետ։

Տատյանա Ժուկը խորհրդային ճանաչված մարզիչ Ստանիսլավ Ժուկի փոքր քույրն է։

Կարիերա
-------

Գեղասահքով սկսել է զբաղվել Լենինգրադում՝ Իգոր Մոսկվինի ղեկավարությամբ։ Առաջին զուգընկերոջ՝ Ալեքսանդր Գավրիլովի հետ դարձել է Աշխարհի (1963 թվական) և Եվրոպայի (1963-64 թվականներ) առաջնությունների բրոնզե մրցանակակիր։ Բացի դրանից, 1963 թվականի ԽՍՀՄ առաջնությանը հանդես է եկել որպես մենասահորդ և եղել է երկրորդը։

1964 թվականի ապրիլին տեղափոխվել է Մոսկվա՝ ԲԿՄԱ, սկսել է մարզվել եղբոր՝ Ստանիսլավ Ժուկի ղեկավարությամբ և զույգ է կազմել Ալեքսանդր Գորելիկի հետ։ Նրանք հասակի մեծ տարբերությամբ առաջին սպորտային զույգն էին։

1965 թվականին Ժուկ/Գորելիկ զույգը դարձել է բրոնզե մեդալակիր, իսկ 1966 և 1968 թվականների Աշխարհի առաջնություններին՝ արծաթե մեդալակիր։ Եվրոպայի առաջնություններին 1965 թվականին դարձել են բրոնզե մեդալակիրներ, իսկ 1966 թվականին՝ արծաթե մեդալակիրներ։

1966 թվականին Տատյանա Ժուկը լուրջ վնասվածք է ստանում։ Բժիշկներն արգելում են նրան սառույց դուրս գալ առնվազն մեկ տարի։ Զույգն ամբողջապես բաց է թողնում 1966-67թթ. մրցաշրջանը։ Այնուամենայնիվ, գեղասահորդները կարողանում են վերադառնալ սպորտ և 1968 թվականին Գրենոբլում կայացած օլիպիադայում նվաճում են արծաթե մեդալ։

1965 թվականին Տատյանա Ժուկը ամուսնանում է բանակի հանրահայտ ֆուտբոլիստ Ալբերտ Շեստերնյովի հետ, իսկ 1968 թվականին որոշում է ավարտել սպորտային կարիերան՝ երեխա ունենալու համար։ Ֆիզարձակուրդից վերադառնալուց հետո զուգընկերոջ հետ հանդես է եկել սառույցի վրա կրկեսում։ Ա. Շեստերնյովի հետ նրանք ապրեցին վեց տարի և ամուսնալուծվեցին 1970-ականների սկզբներին։ Մյուս ամուսնությունից ևս մեկ դուստր ունի։

Սպորտային ձեռքբերումներ
-----------------------

* Ա. Գորելիկի հետ

| Մրցումներ | 1964—1965 | 1965—1966 | 1966—1967 | 1967—1968 |
| --- | --- | --- | --- | --- |
| Ձմեռային օլիմպիական խաղեր |  |  |  | 2 |
| Գեղասահքի աշխարհի առաջնություն | 3 | 2 |  | 2 |
| Գեղասահքի Եվրոպայի առաջնություն | 3 | 2 |  |  |

* Ա․ Գավրիլովի հետ

| Մրցումներ | 1959—1960 | 1962—1963 | 1963—1964 |
| --- | --- | --- | --- |
| Ձմեռային օլիմպիական խաղեր |  |  | 5 |
| Գեղասահքի աշխարհի առաջնություն |  | 3 | 6 |
| Գեղասահքի Եվրոպայի առաջնություն | 10 | 3 | 3 |
| Գեղասահքի ԽՍՀՄ առաջնություն | 1 | 2 |  |

Ծանոթագրություններ
------------------

1. ↑  "ЖУК Татьяна Алексеевна | Российские спортсмены и специалисты | Спортивная Россия". *infosport.ru* (in ռուսերեն). Retrieved 2020 թ․ հուլիսի 20.
2. ↑  "Жук Татьяна Алексеевна - Советская Фигуриста - Биография". *ruspekh.ru* (in ռուսերեն). Արխիվացված է the original 2020 թ․ հուլիսի 20-ին. Retrieved 2020 թ․ հուլիսի 20. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Профиль на сайте В.Соловьёва
* Современный музей спорта
* Вторая высота (Шелухин А.)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | FSkate.ru |
|  |
| Չափորոշչային վերահսկողություն | GTAA: 172880 |

 |